text: Kørselskaos i Kolding
  20 august 2014 kl. 15.14
  Siden Kolding Kommune har overtaget transporten med handicappede skolebørn, har der været kaos. Kommunen beklager dybt og siger det skyldes en fejl.
  Flere borgere er utilfredse med kommunens transport af skolebørnene. Den 1. august overtog Kolding Kommune ansvaret, men på den allerførste skoledag gik hele IT systemet ned og har siden efterladt et kaos.
  Thomas Boe der er By og Udviklingsdirektør i Kolding Kommune beklager og oplyser at kommunen lige siden har arbejdet i døgndrift for at få fejlen udbedret.
  Kommunen har hver dag mellem 800 og 900 kørsler og overtog ansvaret for at transportere de handicappede skolebørn for at spare penge. Men som det ser ud nu, er den forventede besparelse på 700.000 kroner formentlig allerede væk.
  